Балад

Сура дар Макка нозил шудааст ва иборат аз 20 оят аст. Ба тартиби нузул сураи 11 мебошад.

 Мундариҷа 
Номи Балад аз ояти 1 гирифта шудааст. Дар Балад қасами Худо ба шаҳри Макка ва ваъдаи Ӯ ба Пайғамбар (с) дарҷ ёфтааст. Ҳамчунин, оятҳое дар бораи шахсе оварда шудаанд, ки аз тавоноии ҷисмонию дороияш мағрур шуда, бо ислом дар ситез мебошад. Аммо растагор касест, ки бо гузаштани ақаба (мухолифати нафсу шайтон) аз роҳи озод кардани ғуломон, хӯрондани ятиму бечорагон ва ғайра дар охир аз ҷумлаи муъминони собиру меҳрубон гардидааст ва аз аҳли дасти рост (хушбахт) будааст. Аммо касоне, ки кофир монданд, аҳли дасти чап (бадбахт)-анд ва ҷазои онҳо сӯхтан дар оташи дӯзах аст. Баъзе вожаҳои Балад ду ё зиёда тафсир доранд, чунончи: «ҳиллун» (ояти 2) — 1) ҳалол; 2) фурудомада; «наҷдайн» (ояти 10) — 1) ду пистони модар, 2) роҳи ҳаққу ботил.

 Тафсир 

 Эзоҳ 

 Сарчашма